stanford-oval/wikipedia huggingface dataset:
Yleisurheilun GP-kausi 2008
Grand Prix > Athens Grand Prix

Athens Grand Prix järjestettiin 13. heinäkuuta.
Miehet
| Laji | 1>  sija | Aika /  tulos | 2>  sija | Aika /  tulos | 3>  sija | Aika /  tulos |
| --- | --- | --- | --- | --- | --- | --- |
| 100 m |  Derrick Atkins | 10,10 |  Darvis Patton | 10,14 |  Mark Jelks | 10,19 |
| 200 m |  Usain Bolt | 19,67 |  Brendan Christian | 20,36 |  Brian Dzingai | 20,45 |
| 800 m |  Yeimer López | 1.44,07 |  Abraham Chepkirwok | 1.44,26 |  Yusuf Saad Kamel | 1.44,40 |
| 3 000 m esteet |  Ezekiel Kemboi | 8.09,25 |  Tareq Mubarak Taher | 8.11,58 |  Hamid Ezzine | 8.13,20 |
| 110 m aidat |  Dayron Robles | 13,04 |  David Payne | 13,27 |  Petr Svoboda | 13,42 |
| 400 m aidat |  L.J. van Zyl | 48,22 |  Danny McFarlane | 48,67 |  Reuben McCoy | 48,78 |
| Korkeushyppy |  Stefan Holm | 237 |  Andrei Terešin | 230 |  Dragutin Topić | 227 |
| Seiväshyppy |  Brad Walker | 590 |  Igor Pavlov | 575 |  Derek Miles    Fabian Schulze | 570 |
| Pituushyppy |  Loúis Tsátoumas | 844 |  Ibrahim Camejo | 827 |  Brian Johnson | 810 |
| Kolmiloikka |  Nelson Évora | 17,23 |  Marian Oprea | 16,97 |  Ndiss Kaba Badji | 16,38 |
| Keihäänheitto |  Eriks Rags | 84,38 |  Alexander Vieweg | 83,27 |  Vadims Vasilevskis | 81,92 |
Naiset
| Laji | 1>  sija | Aika /  tulos | 2>  sija | Aika /  tulos | 3>  sija | Aika /  tulos |
| --- | --- | --- | --- | --- | --- | --- |
| 100 m |  Veronica Campbell-Brown | 10,92 |  Chandra Sturrup | 11,14 |  Angela Williams | 11,15 |
| 400 m |  Sanya Richards | 49,86 |  Novlene Williams | 50,54 |  Mary Wineberg | 50,78 |
| 800 m |  Zulia Calatayud | 1.59,26 |  Élodie Guégan | 1.59,68 |  Kenia Sinclair | 1.59,84 |
| 1 500 m |  Maryam Yusuf Jamal | 4.00,67 |  Iryna Lištšynska | 4.01,61 |  Sarah Jamieson | 4.02,44 |
| 3 000 m esteet |  Eunice Jepkorir | 9.26,56 |  Zemzem Ahmed | 9.29,84 |  Ruth Bisibori Nyangau | 9.30,23 |
| Keihäänheitto |  Barbora Špotáková | 63,70 |  Osleidys Menéndez | 63,63 |  Christina Obergföll | 63,32 |
1631

| --- | --- |
Vuosisadat: 1400-luku · 1500-luku · 1600-luku · 1700-luku · 1800-luku
Vuosikymmenet: 1590-luku · 1600-luku · 1610-luku · 1620-luku · 1630-luku · 1640-luku 1650-luku · 1660-luku · 1670-luku · 1680-luku · 1690-luku · 1700-luku
Vuodet: 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609 1610 · 1611 · 1612 · 1613 · 1614 · 1615 · 1616 · 1617 · 1618 · 1619 1620 · 1621 · 1622 · 1623 · 1624 · 1625 · 1626 · 1627 · 1628 · 1629 1630 · 1631 · 1632 · 1633 · 1634 · 1635 · 1636 · 1637 · 1638 · 1639 1640 · 1641 · 1642 · 1643 · 1644 · 1645 · 1646 · 1647 · 1648 · 1649 1650 · 1651 · 1652 · 1653 · 1654 · 1655 · 1656 · 1657 · 1658 · 1659 1660 · 1661 · 1662 · 1663 · 1664 · 1665 · 1666 · 1667 · 1668 · 1669 1670 · 1671 · 1672 · 1673 · 1674 · 1675 · 1676 · 1677 · 1678 · 1679 1680 · 1681 · 1682 · 1683 · 1684 · 1685 · 1686 · 1687 · 1688 · 1689 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709
Tapahtumia

Joroisten, Kiteen ja Valkealan seurakunnat perustettiin.
20. toukokuuta – Kolmikymmenvuotinen sota: Johann Tillyn johtamat katoliset valtasivat ja ryöstivät Magdeburgin. 15 000 asukasta tapettiin ja lähes koko kaupunki paloi.
13. syyskuuta – Espanjan ja Alankomaiden laivastojen välillä käytiin Slaakin taistelu, joka päättyi espanjalaisten tappioon.
17. syyskuuta – Kolmikymmenvuotinen sota: Kustaa II Aadolfin johtamat protestantit voittivat Johann Tillyn johtamat katoliset Breitenfeldin taistelussa.
7. joulukuuta – ensimmäinen ennustettu Venuksen ylikulku.
16. joulukuuta – Vesuvius purkautui usean vuosisadan hiljaiselon jälkeen.
Syntyneitä

10. tammikuuta – Arvid Horn af Åminne, suomalainen aatelismies (k. 1692)
17. tammikuuta – François Vatel, ranskalainen kokki (k. 1671)
19. toukokuuta – Johan Philip Lemke, saksalais-ruotsalainen taidemaalari ja etsaaja (k. 1711)
26. kesäkuuta – Vincenzo Albrici, italialainen säveltäjä ja urkuri (k. 1690)
7. heinäkuuta – Robert Lichton, ruotsalainen kreivi, kenraaliluutnantti, kuninkaallinen neuvos ja Turun hovioikeuden presidentti (k. 1692,
15. heinäkuuta – Richard Cumberland, englantilainen piispa ja filosofi (k. 1718)
19. elokuuta – John Dryden, englantilainen kirjailija (k. 1700)
30. lokakuuta – Pierre Beauchamp, ranskalainen koreografi, balettitanssija ja säveltäjä (k. 1705)
4. marraskuuta – Maria, englantilainen prinsessa, kuningas Vilhelm III Oranialaisen äiti (k. 1660)
8. marraskuuta – Martin Miltopaeus, suomalainen kaunopuheisuuden professori ja Turun akatemian rehtori (k. 1679)
14. joulukuuta – Anne Conway, englantilainen filosofi (k. 1679)
20. joulukuuta – Nils Grotenfelt, suomalainen eversti, Grotenfelt-aatelissuvun kantaisä (k. 1703)
Al-Hasan al-Yusi, marokkolainen suufi ja pyhimys (k. 1691)
Lars Wallenstedt, ruotsalainen valtiosihteeri, maaherra, Svean hovioikeuden presidentti ja Turun akatemian kansleri (k. 1703)
John Washington, englantilais-amerikkalainen maanviljelijä ja poliitikko (k. 1677)
Kuolleita

31. maaliskuuta – John Donne, englantilainen runoilija ja saarnaaja (s. 1572)
10. toukokuuta – Dietrich von Falkenberg, saksalaissyntyinen Ruotsin armeijan sotilas (s. 1585)
17. kesäkuuta – Mumtaz Mahal, yksi mogulivaltakunnan hallitsija Shah Jahanin puolisoista (s. 1593)
21. kesäkuuta – John Smith, englantilainen amiraali, tutkimusmatkailija, kirjailija ja Virginian siirtokunnan johtaja
10. heinäkuuta – Konstantia Itävaltalainen, Puola-Liettuan kuningatar, kuningas Sigismund III Vaasan puoliso (s. 1588)
18. heinäkuuta – Guillén de Castro, espanjalainen näytelmäkirjailija (s. 1569)
19. heinäkuuta – Cesare Cremonini, italialainen filosofi ja luonnontieteilijä (s. 1550)
7. lokakuuta – Katō Yoshiaki, japanilainen daimio (s. 1563)
23. joulukuuta – Michael Drayton, englantilainen runoilija (s. 1563)
Alexandre Hardy, ranskalainen näytelmäkirjailija (s. 1570)
Accuracy International AWM

| Accuracy International AWM |
| --- | --- |

Tyyppi:  pulttilukkokivääri
Valmistaja:  Accuracy International
Valmistusmaa:   Iso-Britannia
Valmistusvuodet:  1996–2013
Palvelusvuodet:  1996–
Tekniset tiedot
Kaliiperi(t):  .300 Winchester Magnum  .338 Lapua Magnum
Aseen pituus:  1 270 mm
Piipun pituus:  686 mm
Paino (tyhjänä):  6,9 kg
Lipas:  tankolipas
Kapasiteetti:  5 patruunaa
Ammuksen lähtönopeus:  936 m/s
Tehokas kantama:  1 100 m (.300 Winchester Magnum)  1 500 m (.338 Lapua Magnum)
Accuracy International AWM (Arctic Warfare Magnum) on brittiläinen pulttilukkoinen tarkkuuskivääri, jonka suunnittelija ja valmistaja on Accuracy International. Aseeseen sopii kahden kaliiperin patruunoita: .300 Winchester Magnum ja .338 Lapua Magnum. AWM kuuluu Accuracy Internationalin Arctic Warfare -malliperheeseen. Ase on monien erikoisjoukkojen käytössä.
Aiheesta muualla

Kuvia tai muita tiedostoja aiheesta Accuracy International AWM Wikimedia Commonsissa
AdreN

| adreN |
| --- | --- |

Henkilötiedot
Koko nimi:  Eric Hoag
Syntynyt: 26. huhtikuuta 1990 (ikä 34)
Kansalaisuus:   Yhdysvallat
Ammatti:  ammattivalmentaja
Elektronisen urheilun pelaaja
Pelaajanimi:  adreN
Aktiivisena:  2009–2018, 2020–2021 (pelaajana) 2018–2020, 2021–2022, 2023–(valmentajana)
Nyk. joukkue:  Nouns Esports
Rooli:  valmentaja ja manageri
Peli:  Counter-Strike 2
Eric ”adreN” Hoag (s. 26. huhtikuuta 1990) on yhdysvaltalainen Counter-Strike -valmentaja ja manageri. Aiemmin hän on pelannut ja valmentanut myös Counter-Strike: Global Offensivea sekä pelannut Counter-Strikea. Hänen nykyinen joukkueensa on Nouns Esports. Häntä pidetään Global Offensiven historian parhaimpina valmentajina.
Pelaajana adreN edusti muun muassa Team Liquidia ja Mythic-joukkuetta. Valmentajana hän taas edusti Team Liquidia vuosina 2018–2020 ja uudestaan 2021–2022. He voittivat merkittävimpänä Intel Grand Slam Season 2 -turnauksen, josta joukkue voitti miljoona dollaria. AdreN liittyi nykyiseen joukkueensa Nouns Esportsiin valmentajaksi huhtikuussa 2024.
Accuracy International Arctic Warfare

Accuracy International Arctic Warfaren ruotsalainen Psg 90 -malli.
Accuracy International Arctic Warfare on brittiläisen Accuracy International -yhtiön valmistama pulttilukkoisten tarkka-ampujakiväärien malliperhe.
Yhtiö osallistui 1980 -luvun alussa brittiarmeijan uuden tarkkuuskiväärin valintakilpailuun PM (Precision Marksman) -kiväärillään. Brittiarmeija valitsi vuonna 1985 aseen käyttöönsä Schmidt & Bender 6x42 -kiikaritähtäimellä varustettuna nimikkeellä L96A1.
Muutamaa vuotta myöhemmin yhtiön kiväärien mallinimeksi vaihdettiin AW (Arctic Warfare) Ruotsin armeijan valintakilvan seurauksena, joka otti aseen käyttöön vuonna 1988 nimikkeellä Psg 90.
Aiheesta muualla

Accuracy International Arctic Warfare Review (Arkistoitu – Internet Archive) (englanniksi)
http://www.accuracyinternational.com/
Werner Orjala

Werner Orjala, sukunimi aik. Gronow (15. elokuuta 1898 Pälkäne – 13. marraskuuta 1975) oli suomalainen taidemaalari.
Orjala kävi Suomen Taideyhdistyksen piirustuskoulua 1915–1917 ja 1919–1920. Hän osallistui Suomen Taiteilijain näyttelyihin vuosina 1931, 1932 ja 1933.
Teoksia

Helsinki Esplanaadi. 1928
Maisema Helsingistä : öljymaalaus. 1932
Hämeenlinnasta : akvarelli. 1933
Aiheesta muualla

Suomalaisen kuvataiteen bibliografia : Werner Orjala
Adrastos Afrodisiaslainen

Adrastos Afrodisiaslainen (m.kreik. Ἄδραστος, lat. Adrastus; 100-luku jaa.) oli antiikin kreikkalainen peripateettiseen koulukuntaan kuulunut filosofi. Hän oli kotoisin Afrodisiaksesta Kaariasta.
Adrastos kirjoitti tutkielman Aristoteleen teosten ja tämän filosofisen järjestelmän järjestämisestä. Simplikios ja Akhilleus Tatios lainaavat tätä teosta. Porfyrios puolestaan lainaa hänen Platonin Timaiosta käsitellyttä kommentaariaan, ja Galenos Aristoteleen Kategorioita käsitellyttä tutkielmaa. Yksikään näistä ei ole säilynyt nykyaikaan.
Adrastos oli myös kyvykäs matemaatikko. Theon Smyrnalainen lainaa usein hänen harmoniikkaa käsitelleitä kirjoituksiaan teoksensa Matematiikasta joka on hyödyksi Platonin ymmärtämiseksi säilyneissä osissa. Gerhard Johann Vossius sanoi 1600-luvulla Vatikaanin kirjaston sisältävän Adrastoksen teoksen Harmoniikasta (Περὶ Ἁρμονικῶν, Peri harmonikōn) käsikirjoituksen. Se ei kuitenkaan vaikuta säilyneen, tai sitten Vossius erehtyi asiassa.
Käännös suomeksi
Acharius

Acharius viittaa seuraaviin henkilöihin:
Acharius, Fredrik Wilhelm Scholanderin (1816–1881) kirjailijanimi
Erik Acharius (1757–1819), ruotsalainen kasvitieteilijä ja lääkäri
Laurentius Acharius (1770–1852), ruotsalainen tehtailija ja valtiopäiväedustaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
William Otterwell Brady

William Otterwell Brady (1. helmikuuta 1899 Fall River – 1. lokakuuta 1961) oli yhdysvaltalainen roomalaiskatolinen arkkipiispa. Hänet vihittiin papiksi 21. joulukuuta 1923 ja nimitettiin Sioux Fallsin hiippakunnan johtoon 10. kesäkuuta 1939. Piispaksi vihkiminen seurasi 24. elokuuta. Pääkonsekraattorina toimi John Gregory Murray, jota avustivat James Edwin Cassidy ja Urban John Vehr.
Brady sai 16. kesäkuuta 1956 nimityksen Saint Paulin koadjuuttoriarkkipiispaksi ja Selymbrian titulaariarkkipiispaksi. Hänestä tuli 11. lokakuuta 1956 Saint Paulin arkkipiispa, jona hän toimi, kunnes kuoli 62-vuotiaana virassa. Hänen seuraajakseen nimitettiin Leo Binz.
Virginia Mayo

Virginia Mayo elokuvan Parhaat vuodet trailerissa (1946)
Virginia Mayo (alk. Virginia Clara Jones; 30. marraskuuta 1920 Saint Louis, Missouri, Yhdysvallat – 17. tammikuuta 2005 Thousand Oaks, Kalifornia) oli yhdysvaltalainen näyttelijätär.
Virginia Jones opiskeli lapsena tanssia tätinsä palkkaamien tanssinopettajien johdolla. Sittemmin hän esiintyi kotikaupunkinsa oopperan kuorossa. Vaudevilletaiteilija Andy Mayo keksi lahjakkuuden, ja Virginia alkoi esiintyä vaudevillessa. Tämä jakso kesti kolme vuotta, ja Broadwaylle hän pääsi vuonna 1941. Tällöin hän myös otti taiteilijanimen Mayo.
Samuel Goldwyn näki Virgina Mayon mahdollisuudet elokuvauralla. Mayon ensimmäinen merkittävä elokuva oli Jack London vuonna 1943. Siitä seurasi useampi elokuva Danny Kayen kanssa. Vuonna 1946 hän teki yhden merkittävimmistä rooleistaan elokuvassa Parhaat vuodet (The Best Years of Our Lives), joka voitti Oscarin. Vuonna 1947 Virginia Mayo avioitui vastanäyttelijänsä Michael O'Shean kanssa – samalla hän oli elokuvayhtiö Warner Brosin suurin kassamagneetti. Toinen huippurooli Mayolle oli vuonna 1949 elokuvassa Valkoinen hehku (White Heat), jossa hän oli James Cagneyn esittämän paatuneen rikollisen vaimon roolissa.
Mayon uran seuraavat vuosikymmenet olivat B-elokuvien aikaa, ja mukaan mahtui jokunen musikaalikin. Näissä hänen lauluäänensä korvattiin dubbaamalla. Tällöin hän teki myös paluun teatterilavoille. 1980-luvulla Mayo niitti mainetta televisiorooleillaan; hän vieraili useissa ajan suosituissa sarjoissa, kuten Lemmenlaiva, Remington Steele ja Murhasta tuli totta. Hän näytteli myös tusinan verran jaksoja saippuasarjassa Santa Barbara.
Avioliittonsa aikana Mayo ja O'Shea saivat yhden lapsen, tyttären nimeltä Mary Catherine. Liitto päättyi O'Shean kuolemaan vuonna 1973. Mayolla on yhteensä kolme lapsenlasta. Myöhempinä vuosinaan hän omisti aikaansa heille ja harrasti myös innokkaasti maalaamista. Näyttelemistä hän jatkoi 1990-luvulle asti.
Virginia Mayo kuoli 84-vuotiaana keuhkokuumeen ja sydänkohtauksen aiheuttamiin komplikaatioihin Los Angelesissa 17. tammikuuta 2005. Hän oli yksi ensimmäisistä Hollywood Walk of Famelle tähden saaneista näyttelijöistä.
Aiheesta muualla

Virginia Mayon muistokirjoitus Helsingin Sanomissa[vanhentunut linkki]
Virginia Mayo Internet Movie Databasessa. (englanniksi)
Achates

Achates tarkoittaa seuraavia asioita:
5144 Achates, pikkuplaneetta
Achates, joki Sisiliassa
Achates Ferdinand Gripenberg, postihallituksen pääjohtaja
Achates Thuneberg, Suomen ensimmäisen puuhiomon perustaja
HMS Achates (1573), 13-tykkinen alus
HMS Achates (1808), 10-tykkinen Cherokee-luokan prikitakiloitu sluuppi
HMS Achates (1809), 16-tykkinen prikitakiloitu sluuppi
HMS Achates (1912), Acasta-luokan hävittäjä
HMS Achates (H12), A-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Achates”, voi hakea sivunnimihaulla, laajalla sivunnimihaulla tai tekstihaulla.
Accu

| Accu> Tiedot |
| --- | --- |
Toiminnassa:  1998–
Tyylilaji:  electronica, funk, disco house
Kotipaikka:  Helsinki, Suomi
Laulukieli:  englanti
Jäsenet:  Lasse Väyrynen   Harri Väyrynen   Jere Garcia  
Levy-yhtiö:  Exogenic Records  
Aiheesta muualla
Kotisivut
Infobox OKNimi-testi OK: 
Accu on elektronista musiikkia soittava suomalainen yhtye. Yhtyeen perustivat vuonna 1998 Heads & Bodies -yhtyeestä tunnetut serkukset Lasse ja Harri Väyrynen. Myöhemmin yhtyeeseen liittyi Jere Garcia. Alkuaikoina yhtye toimi lähinnä omassa Pentagon-studiossaan tehden satunnaisia lavakeikkoja. Nykyään yhtye keikkailee ympäri maailmaa. Yhtye on tunnettu energisestä lavaesiintymisestään.
Diskografia

Accu (Exogenic Records,  2002)
Lasso (Exogenic Records,  2006)
Aiheesta muualla

Accun viralliset kotisivut (Arkistoitu – Internet Archive) (englanniksi)
Accu Myspacessa (englanniksi)
Virginia International Raceway

Ratapiirros.
Virginia International Raceway (lyhyesti VIR) on Virginiassa sijaitseva moottorirata.
Historia

Radan historia alkaa vuodesta 1955, jolloin Pohjois-Carolinan moottoriurheilun harrastajat perustivat Sports Car Enterprisesin ja vuokrasivat maa-alueen rataa varten. Vuonna 1957 rata oli valmis käyttöön. Ensimmäinen virallinen tapahtuma oli Sports Car Club of American (SCCA) kilpailu. Sports Car Enterprises ei saanut riittävästi katsojia ja luovutti lainan vuonna 1959 uusille omistajille. Seuraavan kerran rata ajautui talousongelmiin 1970-luvulla, jolloin rata suljettiin. Vuonna 1998 sijoittajat panostivat rataan uudelleen ja se avattiin jälleen vuonna 2000.
Walker (Newcastle)

Näkymä Walkeriin.
Walker on Newcastle upon Tynen kaupunginosa ja äänestysalue aivan kaupungin kaakkoiskulmassa Tynejoen rannalla. Aluetta rajoittaa lännestä Allendale Road ja pohjoisesta Welbeck Road. Walkerissa oli vuoden 2001 väestönlaskennan mukaan 11 869 asukasta.
Aiheesta muualla

Kuvia tai muita tiedostoja aiheesta Walker (Newcastle) Wikimedia Commonsissa
5α-reduktaasi

5α-reduktaasit pelkistävät steroidin hiilten 4 ja 5 välissä olevan kaksoissidoksen. Kuvassa on yllä testosteroni ja alla dihydrotestosteroni, mutta 5α-reduktaasit pelkistävät myös muitakin steroideja, kunhan niillä on ainakin karbonyyliryhmä hiilessä numero 3, kuten kuvassa.
5α-reduktaasit eli 3-okso-5α-steroidi-4-dehydrogenaasit ovat oksikoreduktaaseihin kuuluvia entsyymeitä, jotka pelkistävät steroideja. 5α-reduktaasien EC-numero on 1.3.99.5 ja CAS-numero 9036-43-5. Ne osallistuvat sappinesteen synteesiin, mieshormonien (androgeenien) ja naishormonien (estrogeenien) aineenvaihduntaan. On olemassa kolme 5α-reduktaasityyppiä: SRD5A1, SRD5A2 ja SRD5A3, joiden määrät vaihtelevat kehon kudostyypin ja henkilön iän mukaan.
5α-reduktaasit katalysoivat reaktiota:
5α-reduktaasin tyypeillä 1-3 pelkistynyt akseptori on NADH ja akseptori NAD+.
SRD5A1

SRD5A1 geenissä on ihmisillä 7 eksonia ja se koodaa 5α-reduktaasin muotoa 1. Geeni on kromosomissa 5 kohdassa 5p15.31 emäsparien 6 633 343–6 674 386 välissä ja ekspressoituu eteenpäin, eli sense-juostetta pitkin. Hiirillä geenin mutaatio aiheuttaa heikentyneen luuston ja eturaajojen lihasheikkoutta.
SRD5A2

SRD5A2 geenissä on ihmisillä 10 eksonia ja se koodaa 5α-reduktaasin muotoa 2. Geeni on kromosomissa 2 kohdassa 2p23.1 emäsparien 31 522 480–31 581 067 välissä ja ekspressoituu taaksepäin, eli antisense-juostetta pitkin. Entsyymi on aktiivinen happamissa olosuhteissa.
Entsyymin mutaatio voi aiheuttaa miehillä äärimmäisen harvinaista intersukupuolisuuden muotoa, joka on autosomaalinen resessiivisesti periytyvä ja sitä potevat miehet ovat siten ns. homotsygoottisia. Tautigeeni täytyy siis periä molemmilta vanhemmilta, jotta tauti ilmenee. Useita erilaisia tautia aiheuttavia samaan entsyymiin kohdistuvia mutaatiota tunnetaan. Taudissa pojilla voi olla syntymästä lähtien klitoriksen kaltainen penis, jakautunut kivespussin iho, emättimen aukon kaltainen ihopussi, kehon sisällä olevat kivekset (piilokiveksisyys), hypospadiaa ja alkeellinen eturauhanen. Poikkeamista johtuen lapsi määritellään usein synnyttyään tytöksi. Murrosiässä testosteronin määrän kasvu kehossa saa useimmat tautia potevat valitsemaan sukupuolenkorjausprosessin mieheksi. Tauti voi hoidoista huolimatta aiheuttaa hedelmättömyyttä erityisesti siemennesteen huonon laadun vuoksi. Tauti johtuu voimakkaana mieshormonina toimivan dihydrotestosteronin (DHT) puutteesta sukuelinten alueella, jota 5α-reduktaasit, erityisesti SRD5A2, tällä alueella tuottavat. Tautia esiintyy lähinnä Uudessa-Guineassa, Dominikaanisessa tasavallassa ja Turkissa. Homotsygoottisilla naisilla puutos ei yleensä aiheuta merkittäviä poikkeavuuksia, mutta joissain tapauksissa on havaittu mm. rintojen alikehittyneisyyttä, kuukautisten puutosta (amenorrea) ja klitoriksen ylikasvua.
SRD5A2 puutoksen löytäminen 1974 johti myöhemmin mm. eturauhasen liikasvun hoitoon käytettyjen 5α-reduktaasin estäjinä toimivien finasteridin ja dutasteridin kehittämiseen. FDA hyväksyi finasteridin 1992 ja dutasteridin 2002 lääkekäytön Yhdysvalloissa.
Puutosta potevilla miehillä ei esiinny miestyypin kaljuuntumista. SRD5A2:n on siksi esitetty ehkä liittyvän tämäntyyppiseen kaljuuntumisen, mutta nykytiedon valossa kaljuuntumiseen liittyy useampia geenejä ja kaljuuntumisen mekanismi on toistaiseksi tuntematon.
SRD5A3

SRD5A3 geenissä on ihmisillä 6 eksonia ja se koodaa 5α-reduktaasin muotoa 3. Geeni on kromosomissa 4 kohdassa 4q12 emäsparien 55 346 109–55 373 096 välissä ja ekspressoituu eteenpäin, eli sense-juostetta pitkin. Entsyymi osallistuu DHT:n tuottoon testosteronista ja dolikolin tuottoon polyprenolista. Dolikoleja vaaditaan dolikoli-monosakkaridien muodostumiseen proteiinien N-glykosylaatioon. Geenin mutaatiot voivat aiheuttaa siksi synnynnäistä glykosylaation häiriötä tyyppi Iq (CDG-Iq). Tauti on äärimmäisen harvinainen, autosomaalinen resessiivisesti periytyvä ja ilmenee vauvana. Taudissa esiintyy mm. henkistä vajavuutta, ataksiaa, sydänongelmia, iho-ongelmia ja poikkeavat kasvonpiirteet. N-glykosylaatiota, johon dolikoli osallistuu, vaaditaan solulimakalvostolla muodostuvien proteiinien oikeanlaiseen laskostumiseen. Puutoksessa laskostuminen ei onnistu ja tästä sairaus todennäköisesti johtuu.
Entsyymien reaktiot

5α-reduktaasit katalysoivat tiettävästi ainakin seuraavia reaktioita:
Kolestenoni → 5α-Kolestanoni
Progesteroni → 5α-Dihydroprogesteroni
3α-Dihydroprogesteroni → Allopregnanoloni
3β-Dihydroprogesteroni → Isopregnanoloni
Deoksikortikosteroni → 5α-Dihydrodeoksikortikosteroni
Kortikosteroni → 5α-Dihydrokortikosteroni
Kortisoli → 5α-Dihydrokortisoli
Aldosteroni → 5α-Dihydroaldosteroni
Androsteenidioni → 5α-Androsteenidioni
Testosteroni → 5α-Dihydrotestosteroni
Entsyymien salpaajat

5α-reduktaasin salpaajia kuten finasteridiä ja dutasteridiä käytetään lääkkeinä miestyypin kaljuuntumiseen. Ne estävät dihydrotestosteronin muodostumista. Niitä käytetään myös eturauhasen liikakasvun hoidossa. Finasteridi salpaa lähinnä SRD5A1:tä, dutasteridi SRD5A1:tä ja SRD5A2:ta.
Muita reduktaasisalpaajia tunnetaan runsaasti ja esimerkkejä ovat mm. 4-MA, turosteridi, MK-386, MK-434 ja MK-963. Steroideihin kuulumattomia salpaajia ovat jotkin bentso[f]kinolonit, butaanihapon johdannaiset, monityydyttymättömät rasvahapot, sinkki-ionit, vihreän teen epigallokatekiini gallaatti (EGCG), 7-hydroksikumariinin johdannaiset.
Aiheesta muualla

intersukupuolisuus.fi - 5α-reduktaasin puutos (5α-reductase deficiency, 5-ARD) (Arkistoitu – Internet Archive) (suomeksi)
Tyypin 2 5α-reduktaasin puutos johtaa vähäiseen dihydrotestosteronin tuottoon. Kuvan punainen viiva merkitsee reitin rajoittumista normaalista.
Werner Ostendorff

Werner Ostendorff (1941)
Werner Ostendorff (s. 15. elokuuta 1903, k. 1. toukokuuta 1945, Bad Aussee) oli SS-Gruppenführer ja Waffen-SS:n kenraaliluutnantti sekä SS-Verfügungsdivisionin (myöhemmin SS-divisioona Das Reich) joukkueenjohtaja  Paul Hausserin alaisuudessa ja tammikuusta 1944 17. SS-panssarikrenätööridivisioona Götz von Berlichingenin komentaja. Das Reichin komentajana 9. maaliskuuta 1945 hän haavoittui vaikeasti Stuhlweissenburgissa, Unkarissa ja kuoli muutama päivä sodan lopun jälkeen reservisairaalassa Bad Ausseessa.
Kunniamerkit

Rautaristi (1939) II. ja I. luokka
kultainen Saksanristi 5. kesäkuuta 1942
Rautaristin ritarin risti tammen lehdillä
Ritarin risti 13. syyskuuta 1941
Tammen lehdet 6. toukokuuta 1945 postuumisti.
Aiheesta muualla

Kuvia tai muita tiedostoja aiheesta Werner Ostendorff Wikimedia Commonsissa